b"\n_START_ARTICLE_\nTrinitario Ruiz Valarino\n_START_SECTION_\nBiografia\n_START_PARAGRAPH_\nEstudi\xc3\xa0 dret a la Universitat de Val\xc3\xa8ncia i exerc\xc3\xad com a advocat a Madrid. Treball\xc3\xa0 com a membre del Consell d'Administraci\xc3\xb3 d'algunes empreses. Milit\xc3\xa0 en el Partit Liberal, amb el que fou elegit diputat al Congr\xc3\xa9s dels Diputats pel districte de Villena a les eleccions de 1886, pel de Dolors a les de 1893, 1896, 1898, 1899, 1901, 1903, 1905, 1907, i 1910._NEWLINE_A la mort de Pr\xc3\xa1xedes Mateo Sagasta va formar de la fracci\xc3\xb3 liberal-dem\xc3\xb2crata dirigida per Jos\xc3\xa9 Canalejas. El 1901 fou nomenat fiscal de la Sala Contenciosa i del Tribunal Suprem d'Espanya (1905-1907). Fou Ministre de Gr\xc3\xa0cia i Just\xc3\xadcia dos cops: entre el 9 de febrer de 1910 i el 3 d'abril de 1911 en el govern de Canalejas, i entre el 14 d'abril i l'11 de juny de 1917 en el govern de Manuel Garc\xc3\xada Prieto. Tamb\xc3\xa9 fou ministre de Governaci\xc3\xb3 entre el 3 d'abril i el 29 de juny de 1911. El 1912 fou designat senador vitalici i es va implicar plenament en les lluites pol\xc3\xadtiques alacantines entre conservadors i liberals, i acord\xc3\xa0 amb el conservador Jos\xc3\xa9 Jorro Miranda el pacte del Barranquet._NEWLINE_Quan es proclam\xc3\xa0 la dictadura de Primo de Rivera el 1923 deix\xc3\xa0 el seu esc\xc3\xb3 al Senat i abandon\xc3\xa0 la pol\xc3\xadtica. Arran de les eleccions municipals espanyoles de 1931 va intentar reorganitzar el Partit Liberal i hi col\xc2\xb7labor\xc3\xa0 amb Joaqu\xc3\xadn Chapaprieta Torregrosa."